5. МИТНИЧЕСКИ СЪЮЗ

Договор за създаване на Европейската общност, част три, дялI: Свободно движение на стоки, глава 1: Митнически съюз

31992 R 2913: Регламент (ЕИО) № 2913/92 на Съвета от 12 октомври 1992 г. за създаването на Митническия кодекс на Общността (ОВ L 302, 19.10.1992 г., стр.1) последно изменен с:

- 32000 R 2700: Регламент (ЕО) № 2700/2000 на Съвета на Европейския парламент и на Съвета от 16.11.2000 г. (ОВ L 311, 12.12.2000 г., стр.17);

31993 R 2454: Регламент (ЕИО) №2454/93 на Комисията от 2 юли 1993 г.относно разпоредбите за прилагането на Регламент (ЕИО) 02913/92 на Съвета за създаването на Митническия кодекс на Общността (ОВ L 253, 11.10.1993 г., стр.1), последно изменен с:

- 32002 R 0444: Регламент (ЕО) №444/2002 на Комисията от 11.3.2002 г. (ОВ L 68, 12.3.2002 г., стр.11).

Регламент (ЕИО) №2913/92 и Регламент (ЕИО) №2454/93 се прилагат в новите държави-членки при спазването на следните особени разпоредби:

1. Въпреки член 20 от Регламент (ЕО) №2913/92, стоките, които към датата на присъединяването са временно складирани или попадат в обхвата на митнически направления и режими, посочени в член 4, параграфи 15, б) и 16, б) - ж) от този Регламент в разширената Общност, или които се транспортират в рамките на разширената Общност след като са били предмет на износни формалности, се освобождават от мита и други митнически мерки, когато са пуснати за свободно разпространениепри условие, че е налице едно от следните:

а) доказателство за преференциален произход, издадено преди датата на присъединяване по смисъла на едно от следните Европейски споразумения (изброени по-долу) или по силата на някое от идентичните споразумения, сключени между самите нови държави-членки, и които съдържат забрана за избягване на, или освобождаване от митата, прилагани за материалите, които са използвани за производството на продуктите, за които е издадено или съставено доказателството за произход

б) всяко от доказателствата за статут на стока от Общността по смисъла на член 314 в и 315 от Регламент (ЕИО) №2454/93.

2. За целите на издаването на доказателствата по смисъла на параграф 1, б) с препратка към положението към датата на присъединяването и в допълнение към разпоредбите на член 4, параграф 7 от Регламент (ЕИО) №2913/92, "Стоки от общността" означава стоките:

- които са изцяло получени на територията, на която и да е от новите държави-членки при условия, идентични на тези по смисъла на член 23 от Регламент (ЕИО) №2913/92 и които не съдържат в себе си стоки, внесени от други страни или територии;

- внесени от страни или територии различни от въпросната държава, и пуснати в свободно обръщение в тази държава;

- получени или произведени във въпросната държава, било само от стоки посочени във второ тире, или от стоки посочени в първо и второ тире на този параграф.

Европейските споразумения:

- 21994 А 1231 (34): Европейско споразумение за създаване на асоциация между Европейските общности и техните държави-членки, от една страна, и Чешката република, от друга страна – Протокол 4, който се отнася до дефиницията на концепцията за произход на стоките и методите на административно сътрудничество [5];

- 21998 А 0309 (01): Европейско споразумение за създаване на асоциация между Европейските общности и техните държави-членки, от една страна, и Република Естония, от друга страна – Протокол 3, отнасящ се до дефиницията на концепцията за произход на стоките и методите на административно сътрудничество [6];

- 21998 А 0202 (01): Европейско споразумение за създаване на асоциация между Европейските общности и техните държави-членки, от една страна, и Република Латвия, от друга страна – Протокол 3, отнасящ се до дефиницията на концепцията за произход на стоките и методите на административно сътрудничество [7];

- 21998 А 0220 (01): Европейско споразумение за създаване на асоциация между Европейските общности и техните държави-членки, от една страна, и Република Литва, от друга страна – Протокол 3, отнасящ се до дефиницията на концепцията за произход на стоките и методите на административно сътрудничество [8];

- 21993 А 1231 (13): Европейско споразумение за създаване на асоциация между Европейските общности и техните държави-членки, от една страна, и Република Естония, от друга страна – Протокол 4, отнасящ се до дефиницията на концепцията за произход на стоките и методите на административно сътрудничество [9];

- 21993 А 1231 (18): Европейско споразумение за създаване на асоциация между Европейските общности и техните държави-членки, от една страна, и Република Полша, от друга страна – Протокол 4, отнасящ се до дефиницията на концепцията за произход на стоките и методите на административно сътрудничество [10];

- 21999 А 0226 (01): Европейско споразумение за създаване на асоциация между Европейските общности и техните държави-членки, от една страна, и Република Словения, от друга страна – Протокол 4, отнасящ се до дефиницията на концепцията за произход на стоките и методите на административно сътрудничество [11];

- 21994 А 1231 (30): Европейско споразумение за създаване на асоциация между Европейските общности и техните държави-членки, от една страна, и Словашката република, от друга страна – Протокол 4, отнасящ се до дефиницията на концепцията за произход на стоките и методите на административно сътрудничество [12];

3. Без да се засяга прилагането на мерките, произтичащи от общата търговска политика, доказателство за произход, издадено по предвидения ред от трети страни в рамките на преференциалните споразумения, сключени между новите държави-членки с тези страни или в рамките на едностранното национално законодателство на новите държави-членки, се приемат в съответните нови държави-членки, при условие, че:

а) придобиването на такъв преференциален произход предоставя преференциално тарифно третиране въз основа на преференциалните тарифни мерки, съдържащи се в споразуменията или в уговорките, които Общността е сключила с, или е приела по отношение на третите страни или групи страни, по смисъла на член 20, параграф 3, букви г) и д) от Регламент (ЕИО) №2913/92;

б) доказателството за произход и транспортните документи са били издадени не по-късно от деня преди датата на присъединяването;

в) доказателството за произход е предоставено на митническите власти в срок от четири месеца от датата на присъединяването.

Когато стоките са декларирани за внос в нова държава-членка преди датата на присъединяването, по силата на преференциални уговорки в сила в тази нова държава-членка по това време, доказателството за произход, издадено с обратно действие по силата на тези уговорки, също може да се приеме в новата държава-членка при условие, че е предоставено на митническите органи в срок от четири месеца от датата на присъединяването.

4. На Чешката република, Естония, Латвия, Литва, Унгария, Полша, Словения и Словашката република се разрешава да запазят разрешенията, с които е предоставен статут на "одобрен износител" в рамките на споразуменията, сключени с трети страни при условие, че:

а) такава разпоредба също се съдържа в споразуменията, сключени преди датата на присъединяването от тези трети страни към Съюза; и

б) одобрените износители прилагат правилата за произход на Общността.

Тези разрешения се заменят от новите държави-членки, не по-късно от една година след датата на присъединяването, с нови разрешения, издадени при спазване на условията на законодателството на Общността.

5. Исканията за последваща проверка на доказателствата за произход, издадени по силата на преференциалните споразумения и уговорки по смисъла на точки 3 и 4 по-горе, се приемат от компетентните митнически власти на настоящите държави-членки и на новите държави-членки за срок от три години след издаването на въпросното доказателство за произход и може да се отправят от тези власти в срок от три години след приемането на доказателството за произход в подкрепа на декларацията за свободно обръщение.

6. Когато доказателството за произход и/или транспортните документи са издадени преди датата на присъединяването, и когато е необходимо извършването на митническа обработка по отношение на търговията със стоки между новите държави-членки и настоящите държави-членки или между самите нови държави-членки, се прилагат разпоредбите на протоколите, отнасящи се до дефиницията на концепцията за "произход на стоките" и на методите на административно сътрудничество на съответните Споразумения.

7. Процедурите, регламентиращи митническото складиране, предвидени в членове 84 -90 и 98 -113 от Регламент (ЕИО) №2913/92 и членове 496 - 535 от Регламент (ЕИО) №2454/93, се прилагат в новите държави-членки при спазването на следните особени разпоредби:

- процедурата се осъществява при спазването на условията на законодателството на Общността. Когато при приключването на режима възниква митническо задължение, изплатената сума се счита за част от собствените ресурси на Общността. Когато размерът на митническото задължение е определен въз основа на характера на внасяните стоки, на стойността за митнически цели и на количеството на внасяните стоки към момента на приемането на декларацията за тяхното поставяне под митническо складиране и тази декларация е била приета преди датата на присъединяването, тези елементи произтичат от законодателството, приложимо преди датата на присъединяването на въпросната държава-членка.

8. Процедурите, уреждащи режима на активно усъвършенстване, предвидена в членове 84 - 90 и 114 - 129 от Регламент (ЕИО) №2913/92 и членове 496 - 523 и 536 - 550 от Регламент (ЕИО) №2454/93 се прилагат към новите държави-членки при спазването на следните особени разпоредби:

- процедурата се осъществява при спазването на условията на законодателството на Общността. Когато при приключването на режима възниква митническо задължение, изплатената сума се счита за част от собствените ресурси на Общността. Когато размерът на митническото задължение се определя въз основа на тарифното класиране, на стойността за митнически цели, на произхода на стоките и на количеството на внасяните стоки към момента на приемането на декларацията за тяхното поставяне под активно усъвършенстване и тази декларация е била приета преди датата на присъединяването, тези елементи произтичат от законодателството, приложимо преди датата на присъединяването на въпросната държава-членка.

- когато след приключването на режима възниква митническо задължение, за да се поддържа равенството между притежателите на разрешения, регистрирани в настоящите държави-членки и тези от новите държави- членки, се заплаща компенсаторна лихва върху вносните мита, които се дължат по силата на условията на законодателството на Общността от датата на присъединяването.

- ако декларацията за активно усъвършенстване е била приета по силата на системата за възстановяване на мита, възстановяването се осъществява по смисъла на условията на законодателството на Общността, от и за сметка на новата държава-членка, когато митническото задължение, по отношение на което е поискано възстановяването, е възникнало преди датата на присъединяването.

9. Процедурите, уреждащи обработката под митнически контрол, предвидена в членове 84 -90 и 130 -136 от Регламент (ЕИО) №2913/92 и членове 496 - 523 и 551 - 552 от Регламент (ЕИО) №2454/93, се прилагат към новите държави-членки при спазването на следните особени разпоредби:

- процедурата се осъществява при спазването на условията на законодателството на Общността. Когато при приключването на режима възниква митническо задължение, изплатената сума се счита за част от собствените ресурси на Общността.

10. Процедурите, уреждащи временния внос, предвиден в членове 84 - 90 и - 144 от Регламент (ЕИО) №2913/92 и членове 496 -523 и 553 - 584 от Регламент (ЕИО) №2454/93, се прилагат към новите държави-членки при спазването на следните особени разпоредби:

- процедурата се осъществява при спазването на условията на законодателството на Общността. Когато при приключването на режима възниква митническо задължение, изплатената сума се счита за част от собствените ресурси на Общността. Когато размерът на митническото задължение се определя въз основа на тарифното класиране, на стойността за митнически цели, на произхода на стоките и на количеството на внасяните стоки към момента на приемането на декларацията за тяхното поставяне под временен внос и тази декларация е била приета преди датата на присъединяването, тези елементи произтичат от законодателството, приложимо преди датата на присъединяването на въпросната държава-членка.

- когато след приключването на режима възниква митническо задължение, за да се поддържа равенството между притежателите на разрешения, регистрирани в настоящите държави-членки и тези от новите държави- членки, се заплаща компенсаторна лихва върху вносните мита, които се дължат по силата на условията на законодателството на Общността от датата на присъединяването.

11. Процедурите, уреждащи пасивното усъвършенстване, предвиден в членове 84 до 90 и 145 - 160 от Регламент (ЕИО) №2913/92 и членове 496 -523 и 585 - 592 от Регламент (ЕИО) №2454/93, се прилагат към новите държави-членки при спазването на следните особени разпоредби:

- процедурата се осъществява при спазването на условията на законодателството на Общността. Когато при приключването на режима възниква митническо задължение, изплатената сума се счита за част от собствените ресурси на Общността. член 591, алинея втора от Регламент (ЕИО) №2454/93 се прилага mutаtis mutаndis към временния износ на стоки, които са били изнесени временно преди датата на присъединяването от новите държави-членки.

12. Разрешенията, които са били предоставени преди датата на присъединяването за използване в митническите процедури, предвидени в параграфи 8, 9 и 11 по-горе важат до края на срока, предвиден в тях или една година след датата на присъединяването, което от двете настъпи по-рано.

13. Процедурите, уреждащи пораждането на митническото задължение, вписването в счетоводните сметки и възстановяване на платени мита, предвидени в членове - 232 от Регламент (ЕИО) 2913/92 и членове 859 - 876а от Регламент (ЕИО) №2454/93, се прилагат в новите държави-членки при спазването на следните особени разпоредби:

- отлагането на плащането се извършва по силата на условията, предвидени в законодателството на Общността. Въпреки това, когато митническото задължение е възникнало преди датата на присъединяването, отлагането се извършва по силата на условията, които са в сила в новата държава-членка, от нея и в нейна собствена полза.

14. Процедурите, уреждащи възстановяването и опрощаването на мита, предвидени в членове 235 - 242 от Регламент (ЕИО) 2913/92 и членове 877 - 912 от Регламент (ЕИО) №2454/93 се прилага в новите държави-членки при спазването на следните особени разпоредби:

- възстановяването и опрощаването на мита се извършват по силата на условията, предвидени в законодателството на Общността. Въпреки това, когато възстановяването или опрощаването е свързано с митническо задължение, което е възникнало преди датата на присъединяването, възстановяването и опрощаването се извършват по силата на условията, които са в сила в новата държава-членка, от нея и за нейна собствена сметка.

[5] ОВ L 360, 31.12.1994, стр.2. Споразумение, последно изменено с Решение №2/2001 на Съвета за асоцииране ЕС-Чешка република от 23.1.2001г. (ОВ L 64, 6.3.2001 г., стр.36).

[6] ОВ L 68, 9.3.1998, стр.3. Споразумението с последните му изменения от Решение №3/2001 на Съвета за асоцииране ЕС-Естония от 19.2.2001 г. (ОВ L 79, 17.3.2001 г., стр.26).

[7] ОВ L 26, 2.2.1998, стр.3. Споразумението с последните му изменения от Решение №1/2001 на Съвета за асоцииране ЕС-Латвия от 23.1.2001г. (ОВ L 60, 1.3.2001 г., стр.54).

[8] ОВ L 51, 20.2.1998, стр.3. Споразумението с последните му изменения от Решение №1/2001 на Съвета за асоцииране ЕС-Естония от 25.1.2001 г. (ОВ L 85, 24.3.2001 г., стр.24).

[9] ОВ L 347, 31.12.1993, стр.2. Споразумението с последните му изменения от Решение №4/2000 на Съвета за асоцииране ЕС-Унгария от 22.12.2000 г. (ОВ L 19, 20.1.2001 г., стр.26).

[10] ОВ L 348, 31.12.1993, стр.2. Споразумението с последните му изменения от Решение №4/2000 на Съвета за асоцииране ЕС-Полша от 29.12.2001 г. (ОВ L 19, 20.1.2001 г., стр.29).

[11] ОВ L 51, 26. 2.1999 г., стр.3. Споразумението с последните му изменения от Решение №5/2000 на Съвета за асоцииране ЕС-Словения от 22.12.2000 г. (ОВ L 48, 17.2.2001 г., стр.23).

[12] ОВ L 359, 31.12.1994 г., стр.2. Споразумението с последните му изменения от Решение №2/2001 на Съвета за асоцииране ЕС-Полша от 22. 2.2001 г. (ОВ L 85, 24.3.2001 г., стр.27).

--------------------------------------------------